CELEX: 62021TN0556
Language: fi
Date: 2021-11-04 00:00:00
Title: Asia T-556/21: Kanne 4.11.2021 – Lyubetskaya v. neuvosto

10.1.2022   
            
            
               FI
            
            
               Euroopan unionin virallinen lehti
            
            
               C 11/27
            
         
      Kanne 4.11.2021 – Lyubetskaya v. neuvosto
      (Asia T-556/21)
      (2022/C 11/37)
      Oikeudenkäyntikieli: ranska
      
         Asianosaiset
      
      
         Kantaja: Sviatlana Lyubetskaya (Minsk, Valko-Venäjä) (edustaja: asianajaja D. Litvinski)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 21.6.2021 annetun neuvoston täytäntöönpanoasetuksen (EU) 2021/997 siltä osin kuin se koskee kantajaa,
               
            
                  —
               
               
                  kumoamaan Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP täytäntöönpanosta 21.6.2021 annetun neuvoston täytäntöönpanopäätöksen (YUTP) 2021/1002 ja
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan yksilöllisen vastuun periaatetta on loukattu. Kantaja väittää, että tulkittaessa riidanalaisten toimien tarkoitusta ja sisältöä niiden sanamuodon, asiayhteyden ja tavoitteiden valossa, ne ovat ristiriidassa suhteellisuusperiaatteen kanssa, koska syyttäjäviranomainen ei noudata velvoitettaan osoittaa, että tosiseikat johtuvat asianomaisesta osapuolesta.
               
            
                  2)
               
               
                  Toinen kanneperuste, jonka mukaan asiassa on tehty arviointivirhe ja joka perustuu Euroopan unionin perusoikeuskirjan 47 artiklaan. Kantajan mukaan riidanalaisia toimia ei ole perusteltu lainkaan tosiseikoilla ja päätelmät perustuvat yksinomaan parlamentin jäsenen asemaan.
               
            
                  3)
               
               
                  Kolmas kanneperuste, joka perustuu suhteellisuusperiaatteen loukkaamiseen. Tältä osin kantaja väittää, että tulkittaessa riidanalaisten toimien tarkoitusta ja sisältöä niiden sanamuodon, asiayhteyden ja tavoitteiden valossa, ne ovat ristiriidassa suhteellisuusperiaatteen kanssa, kun otetaan erityisesti huomioon kantajan asema parlamentin jäsenenä.